**REFERAT**

|  |  |
| --- | --- |
| Referat fra møte i rådmannskollegiet 21. oktober 2016 | |
|  | |
| **Sted:** | Rådhusstua, Rådhuset i Skien |
| **Møteleder:** | Per Wold |
| **Referent** | Karianne Resare |
| **Til stede:** | Inger Lysa, Per Wold, Ole Magnus Stensrud, Jan Sæthre, Jørn Christian Schøth Knudsen, Per Kristian Nilsen, Morten Næss, Karianne Resare  Sak 69: Helene Norli  Sak 70: Sissel Stigen, Sølvi Wreen, Sjur O. Taule og Roar Teigen  Sak 71: Nicolai Underthun, Guttorm Liebe, Jan Petter Johansen. |
| **Forfall:** | Tore Marthinsen |
| **Kopi til:** | [www.grenlandssamarbeidet.no](http://www.grenlandssamarbeidet.no) |

|  |  |
| --- | --- |
| **Sak 66/15 Politireformen – dialogmøte med politimester Christine Fossen**  Til stede: politimester Christine Fossen og politiinspektør Øystein Skottmyr  Tema; Høring – Politimesterens forslag til effektivisering av geografiske driftsenheter, tjenesteenheter og tjenestesteder.  Politimesteren orienterte om nærpolitireformen og forslaget. Presentasjonen følger vedlagt. Fra innspillsrunden så langt presenterte politimesteren følgende eksempler på innspill/spr. som var kommet i fra Grenland i prosessen:   * Hva slags tjenestetilbud får tjenesteenhetene/stedene? * Eksisterende samarbeidsformer utfordres (Bamble mer naturlig mot Grenlandsregionen) * Hva får man i stedet for lensmannskontor? * Ansvar og oppgaver for politikontakt   Rådmannskollegiet stilte spørsmål og drøftet forslagene. Sentrale punkter fra drøftingene:   * Grenland ønsker flest mulige funksjoner lagt til politihuset i Skien. Dette gjelder også fellesenheter for politidistriktet/landet. Det vises her til tidligere innsendte høringsuttalelser i forbindelse med reformen og lokalisering av enheter. * Politiråd – en viktig arena. Ønske om kontinuitet når det gjelder deltakelse her. Her har kommunene noe ulik erfaring.   **Konklusjon:** Rådmannskollegiet takket for orienteringen. Det utarbeides et forslag til felles uttalelse som oversendes alle for bruk i den enkelte kommune. Forslag til uttalelse foreslås lagt fram for Grenlandsrådet den 25. nov. |  |
| **Sak 67/15 Referat fra rådmannsmøtet 19.9.2016**  **Konklusjon:** Referatet godkjent. |  |
| **Sak 68/16 Orienteringssaker**   * Evaluering av Grenlandsmodellen for samhandling – notat sendes ut. Notatet vurderes og det konkluderes i neste rådmannsmøte. * IKT system for planlegging, budsjettering og rapportering i kommuner. Spr om felles anskaffelse? Fra Porsgrunn. Forespørsel sendes ut til alle fra Porsgrunn. Bamble har også prøvd ut dette og har gode erfaringer. * Karianne orienterte raskt om forslag til workshop om tillitsprosjektet for ordførere, rådmenn og næringslivsrepresentanter.   **Konklusjon**: Tatt til orientering med de konklusjonene som fremgår av teksten over. |  |
| **Sak 69/16 «Mer vekst i Grenland» – styringsgruppemøte**  Nettverkssamling i Tromsø – kort rapport.  **Delprosjekt 1 – Strategisk næringsplan - tiltaksplan**  Helene M. Norli møtte for Vekst i Grenland.  Utkast til tiltaksplan knyttet til Strategisk næringsplan for Grenland, ble fremlagt og kommentert. Planen var datert 20.10. 2016 og var diskutert i styremøte i Vekst i Grenland den 19.10. s.å. Innspill om at kolonnen som sier hvem som er ansvarlig vurderes nærmere. Viktig at det fremkommer at flere av disse tiltakene er av en slik art at det politiske nivået skal og bør involveres. Dette tydeliggjøres. Flere av tiltakene er også direkte oppfølging av vedtatte avtale om styrket kommunesamarbeid.  Det vil bli orientert om tiltaksplanen i formannskapene i oktober og november. Grenlandsrådet som representantskap for Vekst i Grenland vil bli forelagt planen i møte den 25.11. 2016.    **Delprosjekt 2 - Strategi for næringsarealer. Kort status. (5 min)**  Det ble også gitt en kort status for prosjektet. Rådmannsgruppen poengterte at det nå var ønskelig og nødvendig med sterkere politisk involvering. Karianne ser på dette og bad om å få komme med et forslag til en videre prosess der dette hensyntas så raskt som mulig.  **Konklusjon:**  Tatt til orientering. Innspillene tas med i det videre arbeidet. |  |
| **Sak 70/16 Styrket kommunesamarbeid i Grenland – prosjektgruppemøte**   * Status og videre arbeid, herunder framdrift av de interne prosessene i hver enkelt kommune. * Oktober i formannskapene   Tillitsvalgte Sissel Stigen, Sølvi Wreen, Sjur O. Taule samt verneombud Roar Teigen tiltrådte møtet.  Det ble gitt en status for arbeidet med å identifisere samarbeidsprosjekter/ - områder i den enkelte kommune. Tillitsvalgte meldte om noe ulik praksis mellom kommunene for involvering av tillitsvalgte  i denne prosessen. Frist for tilbakemelding til prosjektleder er 1.11. 2016.  Om ønskelig orienterer prosjektleder i partssammensatte utvalg/formannskap i løpet av høsten.  **Konklusjon:**  Rådmannsmøte den 15.11. blir i Skien, fra klokken 0830 til 1400. Fellesmøte med kommunalsjefer for å diskutere/prioritere samarbeidsprosjekter og –områder avholdes innenfor denne tidsrammen. Tillitsvalgte/verneombud i prosjektgruppen deltar på dette.  Sekretariat/prosjektleder lager et opplegg for dagen. |  |
| **Sak 71/16 Grenland brann- og redningstjeneste – rapport fra prosjektet** Brannsjefene Guttorm Liebe og Nicolay Undertun samt ass. rådmann i Skien, Jan Petter Johansen, tiltrådte møtet. Nicolay Undertun orienterte.  På kort sikt er det neppe noen stor økonomisk gevinst ved et sammenslått brannvesen, men på lengere sikt vil kostnadsveksten trolig bli mindre enn tilfelle hadde vært ved å være organisert som i dag.  **Konklusjon:** Rådmannskollegiet ber om at det nå lages et saksframlegg i tråd med orienteringen gitt i møtet og at «fremrykkingen» skjer trinnvis slik:   1. Prinsippvedtak i de samarbeidende kommunene. Ja eller nei til sammenslåing. Saksframlegg, inkludert eierstrategi, presenteres i rådmannskollegiet den 20.12. 2016. Politisk behandling vinteren 2017. 2. Organisering og selskapsform i det sammenslåtte brannvesenet. Framdrift av denne saken diskuteres i rådmannsmøte den 20.12.   Det sammenslåtte brannvesenet kan være operativt i løpet av 2018. |  |
| **GKI – styremøte**  Rune Hagøy møtte.  Se egen protokoll. |  |
| **Sak 72/16 Høringer**   * Frivillighetsmelding – høringssak fra Telemark fylkeskommune. Per orienterte om at det er gitt utsatt frist. Epost om dette videresendes alle. Felles sak vurderes. |  |
| **Sak 73/16 Eventuelt**  **Reiselivsorganisering –** Ole Magnus har på vegne av Grenland bedt om avklaring av Tfk sin fremtidige finansiering av Visit Telemark. Grenland avventer svar og det gjøres ingen endringer i organiseringen eller overføringer fra grenlandskommunene før dette er avklart.  **Ingen øvrige saker.** |  |

**Neste rådmannsmøte 15.11.16 kl 8.30 – 14.00 i Skien.**

**Neste Grenlandsråd fredag 25. november 2016.**